Document ID: 31994R0276

ΚΑΝΟΝΙΣΜΟΣ (ΕΚ) αριθ. 276/94 ΤΗΣ ΕΠΙΤΡΟΠΗΣ της 7ης Φεβρουαρίου 1994 για την τροποποίηση των κανονισμών ο κανονισμός (ΕΟΚ) αριθ. 266/93 και (ΕΟΚ) αριθ. 936/93 όσον αφορά την αίτηση χορηγήσεως και πληρωμής της πρσωρινής ειδικής αποζημιώσεως για ορισμένες αποστολές νωπών οπωροκηπευτικών που κατάγονται από την Ελλάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992 για την πρόβλεψη ειδικών μέτρων για τη μεταφορά ορισμένων νωπών οπωροκηπευτικών που κατάγονται από την Ελλάδα (1), και ιδίως το άρθρο 3,
Εκτιμώντας:
ότι στον κανονισμό (ΕΟΚ) αριθ. 266/93 της Επιτροπής της 5ης Φεβρουαρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 3438/92 του Συμβουλίου για την πρόβλεψη ειδικών μέτρων για τη μεταφορά ορισμένων νωπών οπωροκηπευτικών που κατάγονται από την Ελλάδα, τα οποία αποστέλλονται το 1993 (2), όπως τροποποιήθηκε τελευταία από τον κανονισμό (ΕΟΚ) αριθ. 3320/93 (3), έχουν απαριθμηθεί τα έγγραφα που πρέπει να επισυνάπτονται στην αίτηση για τη χορήγηση της προσωρινής ειδικής αποζημιώσεως και έχει καθορισθεί η προθεσμία για την υποβολή της αιτήσεως αυτής στην αρμόδια ελληνική αρχή-
ότι, λόγω του αναγκαίου χρόνου που απαιτείται για τη θεώρηση του εγγράφου Τ5 από το κράτος μέλος προορισμού, δεν είναι πάντοτε δυνατόν να υποβληθούν οι αιτήσεις εντός της προθεσμίας που έχει καθοριστεί και, συνεπώς, πρέπει να παραταθεί η προθεσμία αυτή-
ότι, στον κανονισμό (ΕΟΚ) αριθ. 936/93 της Επιτροπής της 21ης Απριλίου 1993 για λεπτομέρειες εφαρμογής των κανονισμών (ΕΟΚ) αριθ. 525/92 και (ΕΟΚ) αριθ. 3438/92 του Συμβουλίου όσον αφορά τα ειδικά μέτρα για τη μεταφορά ορισμένων οπωροκηπευτικών που κατάγονται από την Ελλάδα (4), όπως τροποποιήθηκε τελευταία από τον κανονισμό (ΕΟΚ) αριθ. 2827/93 (5), έχει προβλεφθεί η προθεσμία για την πληρωμή της προσωρινής ειδικής αποζημιώσεως μετά από την κατάθεση της αιτήσεως, από την αρμόδια ελληνική αρχή-
ότι, λόγω της παρατάσεως της προθεσμίας υποβολής της αιτήσεως χορηγήσεως, ένας ορισμένος αριθμός αιτήσεων που μέχρι σήμερα είχαν δηλωθεί ως μη αποδέκτες θα είναι αποδεκτές και θα πρέπει, συνεπώς, να πληρωθούν- ότι, για ένα μέρος των αιτήσεων αυτών, η προθεσμία πληρωμής της αποζημιώσεως έχει ξεπεραστεί και πρέπει, συνεπώς, να παραταθεί η προθεσμία αυτή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 266/93 τροποποιείται ως εξής:
1. Στα δύο εδάφια του άρθρου 2 παράγραφος 1, οι όροι "τρεις μήνες" αντικαθίστανται από τους όρους "έξι μήνες".
2. Στο άρθρο 3 η ημερομηνία "31 Μαΐου 1994" αντικαθίσταται από την ημερομηνία "31 Αυγούστου 1994".
Άρθρο 2
Στο άρθρο 1 παράγραφος 3 του κανονισμού (ΕΟΚ) αριθ. 936/93, προστίθεται το ακόλουθο νέο εδάφιο:
"Εντούτοις, για τις αιτήσεις χορηγήσεως που αφορούν τις αποστολές του 1993 οι οποίες, δυνάμει του άρθρου 1 του κανονισμού (ΕΚ) αριθ. 276/94 έχουν δηλωθεί ως μη αποδεκτές, η πληρωμή επέρχεται το αργότερο τρεις μήνες μετά την ημερομηνία ενάρξεως του παρόντος κανονισμού."
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται από τις 8 Φεβρουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 1994.

Labels: 11
17
8
3
18